CELEX: 62021TN0425
Language: bg
Date: 2021-07-10 00:00:00
Title: Дело T-425/21: Жалба, подадена на 10 юли 2021 г. — eSlovensko Bratislava/Комисия

25.10.2021   
            
            
               BG
            
            
               Официален вестник на Европейския съюз
            
            
               C 431/41
            
         
      Жалба, подадена на 10 юли 2021 г. — eSlovensko Bratislava/Комисия
      (Дело T-425/21)
      (2021/C 431/49)
      Език на производството: английски
      
         Страни
      
      
         Жалбоподател: eSlovensko Bratislava (Братислава-Стария град, Словакия) (представител: B. Fridrich, адвокат)
      
         Ответник: Европейска комисия
      
         Искания
      
      Жалбоподателят моли Общия съд:
      
                  —
               
               
                  да отмени Решение за изпълнение C(2020) 7415 final на Комисията от 21 октомври 2020 г., с което се изменя Решение за изпълнение C(2018) 6712 относно подбора и предоставянето на финансиране по Механизма за свързване на Европа в сектора на далекосъобщенията (приложение № 1), изпратено на eSlovensko Bratislava на 10 май 2021 г. с електронно писмо,
               
            
                  —
               
               
                  да осъди Комисията да плати разноските и разходите по производството.
               
            
         Основания и основни доводи
      
      Жалбоподателят изтъква две основания в подкрепа на жалбата.
      
                  1.
               
               
                  Първо основание: съществено процесуално нарушение, превишаване на власт, нарушение на Договорите или на всяка друга правна норма за тяхното прилагане, или злоупотреба с власт, изключително неправилна правна преценка на фактите и изводите (нарушение на правото на добра администрация, превишаване на власт, нарушение на принципите на пропорционалност, на правна сигурност, на правовата държава и на оправданите правни очаквания и неправилна правна преценка на фактите и изводите в процеса на подбор и предоставяне на финансиране по Механизма за свързване на Европа в рамките на процедура 2018-1 CEF Telecom, покана за представяне на предложения CEF-TC- 2018-1, и по-специално на Предложение № 2018-SK-IA-0019 Slovak Safer Internet Centre V, представено от eSlovensko Bratislava).
               
            
                  2.
               
               
                  Второ основание: Комисията трябвало да бъде осъдена да плати разноските и разходите по производството с оглед на изложените по-горе доводи и на факта, че обжалваното решение на Комисията имало произволен характер.